Publication: Magyar Közlöny
Issue: MK-2002-53 (Year: 2002, Number: 53)
Era: 1990-2004
Section: 
Paragraph Index: 8

(3) Ugovorne će stranke potpunu infrastrukturu izgraditi postupno, prema vlastitim mogućnostima. U svrhu osiguranja financijskog pokrića realizacije ugovorne stranke će uskladiti aktivnosti radi pronalaženja međunarodnih financijskih izvora i njihova mogućeg iskorištavanja. Članak 5. Uvjete izgradnje, termin početka rada i način održavanja točke spajanja autocesta iz članka 1. ovog Ugovora, ugovorne stranke će odrediti prema prijedlogu Radne skupine. Članak 6. Ugovorne stranke su suglasne da granični prijelaz iz članka 4. ovoga Ugovora bude otvoren za međunarodni putnički promet. II. rész JOGSZABÁLYOK A Kormány rendeletei 2002/53 Granični prijelazi za teretni promet ostat će na postojećoj cesti i postojećim graničnim prijelazima. Članak 7. Nadležna tijela ugovornih stranaka, utvrdit će posebnim međunarodnim ugovorom način prelaska državne granice i kontrolu putničkog i robnog prometa. Članak 8. Ugovorne stranke mogu u konkretnim i opravdanim slučajevima, posebnim protokolom, utvrditi izmjene u reguliranju vrste prometa i radnog vremena na autocesti i postojećem graničnom prijelazu. Članak 9.

Source: https://magyarkozlony.hu/hivatalos-lapok/af433b7222ea57dab0eed85bfb9448dcf20ec548/dokumentumok/135834ed198be5ca606ba8e5248b4d8977238572/letoltes